**Søknad om midler til Helsesportsuka i Porsanger 2025**

**Informasjon om søker:**

Organisasjonsnummer: 975530639

Organisasjonsnavn: Lions Club Porsanger

Adresse: Postboks 101, 9711 Lakselv

Kontonummer for utbetaling: 7594.63.09958

Kontaktperson: Ronja Thomassen/Christoffer Morkemo

**Om prosjektet:**

Navn på prosjektet: Helsesportsuka i Porsanger

Antall brukere/deltakere: 25 stk

Dato for arrangement: 21.03.2025 – 28.03.2025

Tiltaket er rettet mot barn, ungdom og voksne fra 12 år og oppover med psykisk og fysisk funksjonsnedsettelse.

**Budsjettet:**

Se vedlegg; Budsjett.

Årets regnskap kan ettersendes når den er ferdigstilt.

**SØKNADSTEKST:**

Helsesportsuka i Porsanger blir i år 2025 arrangert for 46. året på rad. Arrangementet finner sted på Olderfjord hotell og Russenes Camping AS, og gjennomføres i tiden 21.03.2025 – 28.03.2025. Tilbudet bli gitt til mennesker med psykisk og fysiske funksjonsnedsettelser i alderen 12 år og oppover. Deltakere er ofte fra kommuner i Finnmark, men vi har også deltakere fra rundt om i hele Norge. Dessverre er det begrenset hvor mange vi kan ta imot av både deltakere og ledsagere. I 2025 tok vi imot 25 deltagere, totalt var vi ca. 82 inkl. ledsagere og medhjelpere. Vi ser for oss et arrangement av samme størrelse også i 2025. Hver enkelt deltaker betaler en egenandel på kr.2500, - for hele uka. Dette dekker bare en liten del av utgiftene til mat og opphold for den enkelte. Mange deltakere har funksjonsnedsettelser som gjør at de er avhengig av å ha med seg en eller flere ledsagere. I slike tilfeller betales en egenandel på kr. 1500.-, pr. ledsagere.

Aktivitetene i uka er mange, allsidige og tilpasset den enkelte deltaker. Det kan nevnes skigåing, aking, tur med hest og slede, scooterturer, isfiske og uteleker av forskjellig slag. I år planlegger vi også å få til hundekjøring. Av innendørs aktiviteter er det blant annet sosialt felleskap, dans, leker, underholdning med blant annet levende musikk, diskotek, konkurranser av forskjellig slag og mye mer. Alle deltar aktivt på sitt nivå i alle sammenhenger. Dette har vært og er Lions Club Porsanger sitt «fyrtårn». Uka markedsføres av Lions både lokalt, regionalt, nasjonalt og internasjonalt som en stor og ekte Lionsaktivitet.

Uka er en stor oppgave for vår klubb, og vi er særdeles avhengig av hjelp for å få finansieringen på plass. Budsjettet for år 2025 var er på kr. 431 000 , og regnskap for HSU 2025 kan sendes i etterkant. I tillegg kommer arbeidsinnsats fra det enkelte Lions medlem, og dennes familie. Dette gjelder både forarbeid, arbeid under uken og etterarbeid. Enkelte medlemmer og andre medhjelpere tar ferie, avspasering og fri uten lønn for å være hjelpere under uken. Lions Club Porsanger takker for støtten tidligere år, og håper på positiv behandling av vår søknad om økonomisk støtte.

På vegne av økonomikomiteen for Helsesportsuka 2025

Ronja Thomassen/Christoffer Morkemo